ROMÂNIA
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
H O T Ă R Â R E
- privind aprobarea achiziţionării de servicii juridice de consultanţă, 
asistenţă şi reprezentare

[bookmark: _Hlk190248349]Analizând proiectul de hotărâre înregistrat sub nr.21/13.02.2025 privind aprobarea achiziţionării de servicii juridice de consultanţă, asistenţă şi reprezentare, inițiat de primarul orașului Boldești-Scăeni;
	Având în vedere:
- referatul de aprobare înregistrat sub nr.2354/13.02.2025;
- raportul de specialitate al compartimentului de resort, înregistrat sub nr.2355/13.02.2025;
- dispoziţiile art. 109 din OUG nr. 57/2019 privind Codul administrativ coroborat cu  dispoziţiile art. I alin. 2 din Ordonanţa de Urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative;
- avizul secretarului general, înregistrat sub nr.2356/13.02.2025;
- avizele comisiilor de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern şi nr. 3 - juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
În temeiul prevederilor art. 129, alin. (14), art. 139 alin. (1) şi art. 196 alin. (1) lit. a) din OUG nr. 57/2019 privind Codul administrativ,
	Consiliul Local al oraşului Boldeşti-Scăeni, întrunit în şedinţa publică extraordinară în data de 17.02.2025, adoptă prezenta hotărâre: 

Art.1. Se aprobă achiziţionarea de servicii juridice de consultanţă, asistenţă şi reprezentare pentru litigiile aflate pe rolul instanţelor de judecată, în care figurează ca parte Oraşul Boldeşti-Scăeni, Primarul oraşului Boldeşti-Scăeni, Consiliul Local al oraşului Boldeşti-Scăeni şi/sau Comisia Locală de Fond Funciar Boldeşti-Scăeni, pentru o perioadă de 3 ani.
Art.2. Primarul oraşului, prin compartimentele de specialitate, va asigura ducerea la îndeplinire a prevederilor prezentei hotărâri.
Art.3. Prezenta hotărâre va fi comunicată Serviciului buget, finanţe, contabilitate, impozite şi taxe, resurse umane şi salarizare şi Serviciului SPCLEP şi Administraţie şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

